24POR-94

Contigo Navarra-Zurekin Nafarroa talde parlamentarioko Carlos Guzmán Pérezek, Legebiltzarraren Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak Osoko Bilkuran ahoz erantzun dezan:

Ultzama ibaiaren inguruneko bizilagunek eta talde ekologistek salatu dute otsailean zehar gutxienez hiru minda-isurketa ilegal egin direla ibaian, eta esaten dutenez etengabeak dira azken 25 urteotan.

Bizilagun eta talde ekologista salatzaileek abeltzaintza-ustiategiei egozten dizkiete minda-isurketa ilegalak, eta esaten dutenez jakinaren gainean jarri dituzte Basozainak-Ingurumena Zaintzeko Taldea, Foruzaingoa eta Guardia Zibila, erantzuleak identifikatu eta zehatuko dituztelakoan.

Zenbait udalek –horien artean Atarrabiakoa– mozioak onetsi dituzte, zeinetan Landa Garapeneko eta Ingurumeneko Departamentuari eskatzen baitzaio plan bat egin dezala abeltzaintza-ustiategien mindak kontrolatzeko eta horiek egokiro prozesatzeko bide-orri bat ezartzeko, bai eta Ultzama ibaia garbitzeko eta leheneratzeko plan bat ere, ibilgua eta arrain-hazkuntza berreskuratze aldera.

Nafarroako Gobernuko Landa Garapeneko eta Ingurumeneko Departamentuak zer neurri edo ekimen abiaraziko ditu Ultzama ibaiaren ibai-ekosistema babesteko?

Iruñean, 2024ko otsailaren 28an

Foru parlamentaria: Carlos Guzmán Pérez